**DSOG’s visions- og strategiplan 2019**

[**Forord** 4](#_Toc39600859)

[**1. Diagnostik og behandling** 5](#_Toc39600860)

[**2. Forskning og udvikling** 7](#_Toc39600861)

[2.1 DSOG fremmer rekruttering af yngre forskere prægraduat 7](#_Toc39600862)

[**2.1.1 Handleplaner** 7](#_Toc39600863)

[**2.1.2 Succeskriterier** 7](#_Toc39600864)

[2.2 DSOG fremmer rekruttering af yngre forskere post-graduat 7](#_Toc39600865)

[**2.2.1 Handleplaner** 7](#_Toc39600866)

[**2.2.2 Succeskriterier** 8](#_Toc39600867)

[2.3 DSOG fremmer forskning i specialet 8](#_Toc39600868)

[**2.3.1 Handleplaner** 8](#_Toc39600869)

[**2.3.2** **Succeskriterier** 9](#_Toc39600870)

[2.5 DSOG formidler forskningsresultater internt 9](#_Toc39600871)

[**2.5.1 Handleplaner** 9](#_Toc39600872)

[**2.5.2 Succeskriterier** 9](#_Toc39600873)

[**3. Sundhedsdata – generering og anvendelse** 10](#_Toc39600874)

[3.1 Handleplaner 10](#_Toc39600875)

[3.2 Succeskriterier 10](#_Toc39600876)

[**4. Udarbejdelse af guidelines** 11](#_Toc39600877)

[4.1 Handleplaner 11](#_Toc39600878)

[4.2 Succeskriterier 11](#_Toc39600879)

[**5. Implementering af guidelines** 12](#_Toc39600880)

[5.1 Handleplaner 12](#_Toc39600881)

[5.2 Succeskriterier 12](#_Toc39600882)

[**6. Et attraktivt speciale** 13](#_Toc39600883)

[6.1 Handleplaner 13](#_Toc39600884)

[6.2.2 Succeskriterier 13](#_Toc39600885)

[**7. Uddannelse** 14](#_Toc39600886)

[7.1 Handleplaner 14](#_Toc39600887)

[7.2 Succeskriterier 14](#_Toc39600888)

[**8. Patienten i centrum** 16](#_Toc39600889)

[8.1 Handleplaner 16](#_Toc39600890)

[8.2 Succeskriterier 16](#_Toc39600891)

[**9. Arbejdsglæde** 17](#_Toc39600892)

[9.1 Handleplaner 17](#_Toc39600893)

[9.2 Succeskriterier 17](#_Toc39600894)

[**10. Medlemmer i krise** 17](#_Toc39600895)

[10.1 Handleplaner 17](#_Toc39600896)

[10.2 Succeskriterier 18](#_Toc39600897)

[**11. Ledelse** 18](#_Toc39600898)

[11.1 Handleplaner 18](#_Toc39600899)

[11.2 Succeskriterier 18](#_Toc39600900)

[**12. Nationalt og internationalt samarbejde** 19](#_Toc39600901)

[12.1 Handleplaner 19](#_Toc39600902)

[12.2 Succeskriterier 19](#_Toc39600903)

[**13. DSOG’s møder** 20](#_Toc39600904)

[13.1 Handleplaner 20](#_Toc39600905)

[13.2 Succeskriterier 20](#_Toc39600906)

[**14. Kommunikation herunder presse- og mediehåndtering** 21](#_Toc39600907)

[14.1 Handleplaner 21](#_Toc39600908)

[14.2 Succeskriterier 21](#_Toc39600909)

# **Forord**

Denne visions- og strategiplan er udarbejdet på bestyrelsens strategiseminar d. 2. og 3. september 2016 i Nyborg. Den er revideret i september 2017 samt i bestyrelsesåret 2019/2020.

Det er bestyrelsens intention at strategiplanen, udover at være visionær, også skal være operationel. Planen tjener således flere formål:

For det første tjener planen som bestyrelsens strategiske fundament. Planen skal sikre, at bestyrelsen har vedvarende og målrettet fokus på foreningens kerneområder, herunder en fast styring af de strategiske og konkrete målsætninger. Planen er således udover et arbejdspapir også en rettesnor og et styringsredskab med løbende evaluering og justering af målopfyldelse og tidsplaner.

For det andet tjener strategiplanen det formål, at DSOG’s interesseområder står klart. Bestyrelsen har et stærkt ønske om at DSOG er proaktiv inden for en lang række af disse områder. Strategiplanen skal sikre, at bestyrelsen har et offensivt fokus. Her er det nødvendigt, at skiftende bestyrelser arbejder kontinuerligt, således at vi over tid kan lykkes med de processer og projekter, som bestyrelsen sætter i værk, hvilket strategiplanen understøtter.

For det tredje er DSOG’s visions- og strategiplan en kærkommen lejlighed for vores samarbejdspartnere til at interessere sig for DSOG’s fokusområder. Det er bestyrelsens håb, at medlemmer såvel som eksterne samarbejdspartnere i styrelser, ministerier og faglige søsterorganisationer, finder DSOG’s visions- og strategiplan interessant og får lyst til at styrke samarbejdsrelationerne, så vi i fælles forståelse kan styrke obstetrikken og gynækologien.

DSOG’s bestyrelse

København, juni 2020

**1. Diagnostik og behandling**

Vi vil til stadighed arbejde for, at foreningens medlemmer arbejder ud fra evidensbaserede guidelines (DSOG guidelines) og nationale kliniske retningslinjer (NKR) indenfor diagnostik og behandling. Guidelines skal indeholde beskrivelse af indikationer og behandlingsprincipper, patientforløb og patientvejledninger skrevet i et letforståeligt sprog.

I DSOG vil vi arbejde for effektiv og ensartet national implementering af nye evidensbaserede diagnostiske metoder.

Vi vil sætte dagsordenen for prioritering, visitation, opgavefordeling og kapacitetsudnyttelse.

Vi vil sikre at evidensbaserede screeningsprogrammer fastholdes og at forebyggelsesprogrammer får størst mulig udbredelse. Vi vil tage ansvar for at den faglige kvalitet er god i både det borgernære sundhedsvæsen (speciallægepraksis) og hospitalsvæsenet.

**1.1 Handleplaner**

* At sikre oprettelse af nye og ajourføring af eksisterende nationale gynækologiske og obstetriske screeningsprogrammer samt øvrige generelle tilbud (f.eks. cervix-cytologiske undersøgelser, 1. trimester skanning, 2. trimester skanning, vandrejournal)
* At samarbejdet mellem almen praksis, speciallægepraksis og hospitalerne styrkes og bidrager til et samlet sundhedsvæsen.
* At sikre at pengene følger patienten, så der opnås hurtig udredning og behandling.
* At sikre medlemmernes kontinuerlige kompetenceudvikling, bl.a. gennem efteruddannelse.
* At sikre fortsat udvikling i fordelingen af opgaver mellem forskellige sundhedsprofessionelle faggrupper (fx sygeplejerske ambulatorier)
* At indtage en aktiv rolle i kvalitetssikringsprojekter, både nationalt, regionalt og på

afdelingsniveau.

* Afholdelse af stormøder for medlemmerne omkring aktuelle emner (som f.eks. igangsættelse af fødsler, HPV-vaccination, hormonbehandling etc.)

**1.2 Succeskriterier**

* At der foreligger tidssvarende nationale DSOG-guidelines for alle områder af specialet, som sammen med NKR danner grundlag for alle instrukser i afdelinger og speciallægepraksis. Det optimale er, at størstedelen af specialet er dækket af nationale guidelines, som revideres løbende.
* At faglige færdigheder sikres ved formaliseret efteruddannelse.
* At alle gynækologisk-obstetriske afdelinger samt speciallægepraksis har integreret patientsikkerhedsarbejde i organisationen.

* At det gynækologisk-obstetriske speciale er kendt for evidensbaseret diagnostisk og behandling.

**2. Forskning og udvikling**

## 2.1 DSOG fremmer rekruttering af yngre forskere prægraduat

###

Vi vil fremme den prægraduate interesse for forskning i specialet.

### **2.1.1 Handleplaner**

* De kliniske lektorer og/eller de uddannelsesansvarlige overlæger videreformidler kontakt mellem de medicinstuderende på afdelingerne og professorer og andre forskningsaktive kolleger.
* DSOG er gennem FYGO repræsenteret på universiteternes årlige præsentation af specialerne.

### **2.1.2 Succeskriterier**

* Gynækologi og obstetrik er et udbredt prægraduat forskningsfelt på alle landets universiteter.

## 2.2 DSOG fremmer rekruttering af yngre forskere post-graduat

Vi vil øge kontaktfladen mellem aktive forskere og læger, der aldrig har forsket

### **2.2.1 Handleplaner**

* DSOG støtter op om hoveduddannelses- og introduktionsforløb, hvor der er integreret ph.d.-forløb.
* Forskningstræningskurserne for kursister skal fortsat sikres gode vilkår, og der bør arbejdes hen imod publicering af udvalgte forskningstræningsprojekter.
* Guidelinearbejdet bør inkludere de yngste medlemmer. Gennem dette arbejde opnås forskningsmetodologisk træning og interesse.
* Understøtte at guidelinearbejdet også kan resultere i videnskabelige publikationer med yngre kolleger som første- og/eller medforfattere.
* DSOG støtter og fremmer guidelinemetodekurser.

### **2.2.2 Succeskriterier**

* Fastholde et højt antal ph.d.-forløb inden for gynækologi og obstetrik.
* Fastholde muligheden for at integrere ph.d.- forløb i hoveduddannelsesforløb.

## 2.3 DSOG fremmer forskning i specialet

Forskning inden for alle grene af specialet er vigtigt for at opretholde en kvalitet i håndtering og behandling af gynækologisk-obstetriske patienter på internationalt niveau.

### **2.3.1 Handleplaner**

* Understøtte arbejdet i DSOGs konsortium for multicenterstudier, der sigter mod landsdækkende forskning i dansk gynækologi og obstetrik.
* DSOG støtter professorkollegiet og en fælles strategi for generering af ressourcer og integration af forskning i den kliniske hverdag, samt mhp. initiering af nationale såvel som internationale forskningsprojekter.
* DSOG tilstræber løbende dialog med hospitalsledelser, regioner og politikere om vilkårene og ressourcerne til forskning.
* DSOG arbejder for at subspecialerne så vidt muligt er repræsenteret i professorkollegiet samt i konsortium for multicenterstudier som en naturlig del af et samlet speciale med en samlet vision.
* DSOG arbejder for at forbedre mulighederne for at flere forskningsaktive kolleger kan kombinere arbejdsliv med forskning, f.eks. gennem deltidsstillinger med forskerstillinger. Vi vil understøtte stillinger, hvor forskningen er finansieret af universiteterne, regionerne, eksterne fonde eller private aktører.
* DSOG anerkender at den enkelte læge ikke nødvendigvis til enhver tid skal være forskningsaktiv, men alligevel skal have tid til og mulighed for fagvidenskabelig opdatering og udvikling.
* DSOG sikrer mulighed for et møde for professorkollegiet ifm. Forårsmødet.
* DSOG sikrer løbende dialog med professorkollegiet.

### **Succeskriterier**

* Fastholdelse af høj produktion og kvalitet af danske publikationer indenfor gynækologi og obstetrik.
* Velfungerende og aktivt professorkollegie samt udvikling af DSOGs multicenter konsortium.
* Øgning i antallet af tværnationale studier.

## 2.5 DSOG formidler forskningsresultater internt

DSOG skal aktivt formidle forskning og udvikling til medlemmerne.

### **2.5.1 Handleplaner**

* DSOG afholder 1-2 årlige møder med minimum en international foredragsholder.
* DSOG afholder ph.d./dr.med.-foredragskonkurrence samt uddeler en posterpris ved Forårsmødet.
* DSOGs medlemmer har adgang til AOGS via deres NFOG medlemskab.
* DSOG arbejder for, at specialets læger har adgang til internationalt anerkendte tidsskrifter i gynækologi og obstetrik via arbejdsgiver.

### **2.5.2 Succeskriterier**

* At relevant, national/international forskning er kendt blandt DSOG’s medlemmer via de årlige møder.
* At specialets professorer og forskningslektorer deltager ved DSOG´s årsmøder.

**3. Sundhedsdata – generering og anvendelse**

DSOG arbejder for lige og fri adgang til databaser og registre herunder at sikre strukturen med henblik på at skabe klare retningslinjer for ejerskab.

DSOG arbejder for at fremme initiativer som styrker national forskning og kvalitetsarbejde i gynækologi og obstetrik.

## 3.1 Handleplaner

* DSOG arbejder for at medlemmer har adgang til valide data fra kliniske databaser i struktureret og brugervenlig form.
* DSOG bidrager til at fremme kvaliteten af kliniske databaser og registre, samt udveksling af data mellem klinikken og databaser /registre.
* DSOG støtter arbejdet i de gynækologiske og obstetriske kodeudvalg, herunder arbejdet med at sikre ensartet kodning, formidle kodepraksis samt samarbejde med myndigheder, herunder Sundhedsdatastyrelsen.

## 3.2 Succeskriterier

* At valide og tidstro data fra nationale registre og databaser kan anvendes til kvalitetsarbejde i afdelingerne/regionerne, samt sammenligning mellem afdelingerne/regionerne og til forskning.
* Resultaterne fra nationale registre og kliniske databaser anvendes i den kliniske hverdag og citeres i presse og videnskabelige publikationer.

**4. Udarbejdelse af guidelines**

Guidelinearbejdet er centralt for DSOG da det bl.a. bidrager til landsdækkende ensartet høj faglighed, fortsat videnskabelig udvikling, arbejdsglæde samt styrket samarbejde på tværs af bl.a. geografi og interesser.

## 4.1 Handleplaner

* DSOG prioriterer højt at fremme og yde økonomisk støtte til arbejdet med guidelines via styregrupperne for de obstetriske og gynækologiske guidelines.
* DSOG arbejder for at konceptet for guidelines fortsat udvikles og evalueres.
* DSOG er bredt repræsenteret i Nationale Kliniske Retningslinjer (NKR) såvel som guidelines i NFOG regi.
* DSOG arbejder for at tydeliggøre Regionernes økonomiske medansvar for udarbejdelse af guidelines.
* DSOG støtter, at medlemmer på alle uddannelsesniveauer og fra alle regioner er repræsenteret i udarbejdelsen af guidelines.

## 4.2 Succeskriterier

* DSOG har guidelines udarbejdet på baggrund af aktuel foreliggende evidens, som opdateres i takt med at der kommer ny viden.
* Der er konsistens mellem DSOGs guidelines, subspecialerne imellem og mellem DSOG guidelines og NRK.
* Bestyrelsen er tilstede og synlig ved de årlige guidelinemøder.
* Alle afdelinger og medlemmer på alle uddannelsesniveauer er repræsenterede ved de årlige guideline møder.

**5. Implementering af guidelines**

DSOG ønsker at selskabets guidelines danner grundlag for lokale retningslinjer.

## 5.1 Handleplaner

* DSOG sørger for lettilgængelig adgang til opdaterede guidelines af høj kvalitet.
* DSOG støtter, at de enkelte afdelingers kliniske vejledninger er offentligt tilgængelige på regionernes hjemmesider.
* DSOG arbejder for at sikre deltagelse både i udarbejdelse af guidelines og deltagelse i de årlige guideline møder af både yngre og ældre kollegaer fra alle landets afdelinger. Dette med henblik på hurtig implementering i egen afdelingen

## 5.2 Succeskriterier

* DSOG’s guidelines danner grundlag for udarbejdelse af lokale kliniske vejledninger på alle afdelinger.
* Fagligheden på alle afdelinger øges.

# **6. Et attraktivt speciale**

Vi ønsker at rekruttere og fastholde engagerede og fagligt kompetente kolleger. Velfungerende afdelinger/speciallægepraksis og veluddannede medarbejdere sikrer patientbehandling af høj faglig kvalitet og effektiv udnyttelse af ressourcerne.

## 6.1 Handleplaner

* DSOG tilstræber at gøre specialet attraktivt for læger med forskellige interesser og baggrunde med tanke på, at vi bidrager med noget forskelligt.
* DSOG vil arbejde for gode arbejdsforhold med plads til og respekt for rollen som medicinsk ekspert og akademiker.
* DSOG vil arbejde for mulighed for fleksible ansættelsesforhold – deltid eller kombinationsstillinger herunder forskning/klinik, ph.d.-forløb/hoveduddannelse, uddannelsesorlov, samt arbejde for udveksling mellem specialelægepraksis og hospitalsansættelse.
* DSOG vil opfordre afdelingerne til at have fokus på mødetider, vagtskema og -planlægning og dets betydning for work-life-balance.
* DSOG vil fortsat arbejde for organiseret og struktureret subspecialisering og ekspertuddannelse.
* DSOG vil arbejde for fastholdelse af seniorer kollegaer.
* DSOG vil fortsat arrangere guidelinemøder, kurser og medlemsmøder, hvor kolleger og afdelingerne på skift bidrager til indhold og form, samt mødes på tværs af subspecialer og afdelinger.

* DSOG er via FYGO repræsenteret på universiteternes årlige præsentation af de forskellige specialer.
* DSOG inkl FYGO er synlige på digitale fora.

## 6.2.2 Succeskriterier

* Gynækologi og obstetrik er et af de mest søgte specialer til hoveduddannelsesforløb.
* Speciallæger fastholdes i klinisk arbejde og bliver længere på arbejdsmarkedet.

# **7. Uddannelse**

Vi ønsker at være et speciale der udbyder tidssvarende, internationalt anerkendt uddannelse af høj kvalitet for både yngre og ældre kolleger.

Gennem uddannelse vil vi sikre faglighed på et højt internationalt niveau for dermed at sikre optimal patientbehandling samt sikre rekruttering til specialet, øge arbejdsglæden i specialet og fastholde medlemmer.

## 7.1 Handleplaner

* DSOG vil arbejde for at sikre en speciallægeuddannelse på et højt fagligt niveau.
* DSOG vil via undervisningsudvalget sikre at speciallægeuddannelsen i gynækologi og obstetrik er opdateret i forhold til nationale og internationale uddannelsesstrategier.
* DSOG vil arbejde for, at uddannelse på alle niveauer bliver en prioriteret og integreret del af afdelingernes drift.
* DSOG vil arbejde for at sikre en passende balance mellem den generelle speciallægeuddannelse og subspecialiseringsuddannelsen.
* Efteruddannelsesudvalget og arbejdsgrupperne for subspecialisering formaliserer og vedligeholder subspecialiseringsuddannelsen.
* DSOG vil arbejde for målrettede kurser om enkeltstående emner til medlemmerne.
* DSOG støtter uddannelses- og udvekslingsophold mellem speciallægepraksis og hospital for uddannelses- og speciallæger.
* DSOG vil via undervisningsudvalget arbejde for at målbeskrivelsen tolkes og efterleves på samme måde i hele landet.
* DSOG vil arbejde for at synliggøre personale- og ressourceforbrug i forbindelse med uddannelse og kompetenceudvikling både overfor administratorer og politikere.

## 7.2 Succeskriterier

* At der altid foreligger en tidssvarende speciallægeuddannelse med en tidssvarende målbeskrivelse på højt internationalt niveau.
* At rapporterne fra inspektorordningen for speciallægeuddannelsen viser tilfredsstillende uddannelsesmiljøer på alle afdelinger.
* At der foreligger formaliseret efteruddannelse af speciallæger både gennem kurser og mulighed for subspecialisering.
* At samtlige afdelinger i landet har minimum en læge som er i færd med subspecialisering.
* At samarbejdet mellem hospitaler og speciallægepraksis vedrørende uddannelse af speciallæger styrkes, så uddannelsespotentialet i praksis udnyttes.

# **8. Patienten i centrum**

Patientperspektivet, dvs. patienternes oplevelse, tillid og holdning til den ydelse, de modtager i sundhedsvæsnet, er derfor essentiel i arbejdet med at forbedre tilbuddet til patienter.

## 8.1 Handleplaner

* DSOG arbejder for en fagligt begrundet og ligeværdig dialog med patienter og pårørende ud fra principperne om fælles beslutningstagen evt ved hjælp af beslutningsstøtteværktøjer.
* DSOG støtter tværfaglige tiltag, herunder f.eks. antropologiske studier, tværfaglige studier med fokus på patienttilfredshed og oplevet kvalitet.
* DSOG arbejder for øget anvendelse af Patient Rapporterede Oplysninger (PRO).
* DSOG arbejder for kontakt til relevante patientforeninger.
* DSOG er proaktive i sundhedsdebatten. Årligt tages 1-2 emner op med bred interesse i offentligheden enten ved oplysnings-/debatmøder eller på sociale medier, f.eks. HPV-vaccinen, igangsættelse af fødsler, opfølgning efter kræftbehandling o.l.

## 8.2 Succeskriterier

* At patienttilfredshedsundersøgelser, studier og/eller tilbagemeldinger fra interesseforeninger viser høj grad af tilfredshed og medinddragelse af patienterne og deres pårørende.
* At PRO-data i stigende grad anvendes i daglig klinisk praksis, forskning, kvalitetsarbejde og værdibaseret styring.
* DSOG er synlig i formidling af specialets aktuelle problemstillinger overfor patienterne.

# **9. Arbejdsglæde**

##### DSOG anser arbejdsglæde som et vigtigt indsatsområde for dets medlemmer.

Arbejdsglæde tiltrækker og fastholder de bedste medarbejdere og skaber kvalitet i behandlingen. Det skal være udviklende, udfordrende og givende at gå på arbejde.

## 9.1 Handleplaner

DSOG arbejder for, at

* medlemmerne har mulighed for at fokusere på lægelige kerneopgaver
* medlemmernes trivsel er i fokus.
* det enkelte medlem har indflydelse på arbejdets omfang og indhold.
* der er mulighed for efteruddannelse, deltagelse i årsmøder, kurser og kongresser.
* der eksisterer mulighed for alternative ansættelsesforhold.

## 9.2 Succeskriterier

* Lavt sygefravær.
* Kontinuitet i ansættelser, herunder fastholdelse af seniorer medlemmer, samt hurtig integrering af nye speciallæger.
* At medlemmerne føler arbejsglæde og overskud i hverdagen.
* Lav forekomst af udbrændthed blandt specialets læger.

# **10. Medlemmer i krise**

DSOG ønsker, at medlemmer i krise får relevant støtte og opbakning.

## 10.1 Handleplaner

* DSOG opfordrer til brug af det kollegiale netværk og Lægeforeningens øvrige hjælpeforanstaltninger.
* DSOG opfordrer til brug af defusing/debriefing i tilfælde af traumatiske forløb.
* DSOG opfordrer til at emner om medlemmers trivsel fra tid til anden bringes op på årsmødet mhp at skabe fokus.

## 10.2 Succeskriterier

* Medlemmer føler sig trygge og støttede i krisesituationer.
* Alle medlemmer fastholdes på arbejdsmarkedet efter vellykket hjælp i krisesituationer.

# **11. Ledelse**

God ledelse er en hjørnesten i specialet og er med til at sikre høj faglighed, et godt uddannelses- og arbejdsmiljø, velfungerende forskning og tilstrækkelige ressourcer til specialet.

## 11.1 Handleplaner

* DSOG vil sikre fortsat samarbejde mellem LOGO (Ledende Overlæger i Gynækologi og Obstetrik) og DSOG’s bestyrelse om fagets udvikling og indsatsområder.
* DSOG vil til stadighed have fokus på vilkår for ledelse i specialet.
* DSOG vil arbejde for at sikre, at relevante kandidater inden for specialet bliver kvalificerede til at påtage sig ledelsesopgaver.

## 11.2 Succeskriterier

* At LOGO og DSOG’s bestyrelse i samarbejde medvirker til en fortsat styrkelse af specialet og en vedvarende dialog med sundhedspolitikere og andre interessenter.
* At ledere fastholdes og der fortsat kan rekrutteres ledere blandt specialets medlemmer.
* At der er flere af specialets læger, der tager en formaliseret lederuddannelse.

# **12. Nationalt og internationalt samarbejde**

DSOG styrker nationale og internationale samarbejder og netværksdannelser.

## 12.1 Handleplaner

* DSOG-medlemmer er fortsat bredt repræsenteret i nationale og internationale organisationer samt forskningsgrupper.
* DSOG formidler kontakt mellem vores medlemmer og NFOG, EBCOG og FIGO, når relevante arbejdsgrupper bliver etableret.
* DSOG er repræsenteret og fastholder sin position i Lægevidenskabelige Selskaber (LVS), Foreningen af Praktiserende Speciallæger (FAPS), Kirurgisk Forum o.a.
* DSOG styrker det tværfaglige samarbejde med Jordemoderforeningen og Jordemoderfagligt Selskab.
* DSOG sikrer fortsat samarbejde med relevante ministerier og regioner.

## 12.2 Succeskriterier

* DSOG’s medlemmer er repræsenterede i arbejdsgrupper og på indflydelsesrige poster i bl.a. FIGO, EBCOG, NFOG, LVS oa
* DSOG har et frugtbart samarbejde med Jordemoderforeningen og Jordemoderfagligt Selskab.

# **13. DSOG’s møder**

DSOG arrangerer og afholder nationale og internationale møder med højt fagligt niveau og stor og bred deltagelse.

DSOG understøtter undergruppers mødeaktivitet.

## 13.1 Handleplaner

* DSOG afholder 2 årlige guidelinemøder i samarbejde med gynækologisk og obstetrisk styregruppe.
* DSOG afholder 1-2 årsmøder med bredt fagligt indhold arrangeret af DSOG’s bestyrelse, FYGO, EFU og afdelingerne på skift.
* DSOG arrangerer nationale og internationale møder og arbejder på afholdelse af internationale kongresser i Danmark.
* DSOG arbejder for at medlemmerne får økonomisk støtte fra arbejdsgiver til deltagelse i videnskabelige møder og kongresser.
* DSOG er i vedvarende dialog med LOGO for at sikre at så mange medlemmer som muligt kan deltage i DSOG’s møder.

## 13.2 Succeskriterier

* Stor deltagelse og høj faglig kvalitet på DSOG’s møder.
* Alle afdelinger er repræsenteret ved DSOG’s møder med yngre og ældre kolleger samt bred tilslutning fra DFKO’s medlemmer.
* At udgiften til medlemmers efteruddannelse, herunder deltagelse i DSOGs møder, afholdes af arbejdsgiver.

# **14. Kommunikation herunder presse- og mediehåndtering**

DSOG sikrer åbenhed omkring processer i organisationen.

DSOG skal fortsat være toneangivende i sundhedspolitiske diskussioner og sætte dagsordenen for forebyggelse, diagnostik og behandling indenfor specialet.

## 14.1 Handleplaner

* DSOG tilstræber en transparent og åben kommunikation omkring bestyrelses arbejdet herunder ved offentliggørelse af interesseerklæringer, høringssvar og udpegninger til udvalg og nævn.
* DSOGs hjemmeside er selskabets primære formidlingsplatform og den opdateres løbende.
* DSOG tilstræber at have en proaktiv pressestrategi med rettidig og relevant kontakt til pressen i verserende sager og ved formidling af relevante forskningsresultater.
* DSOG skal foruden kommunikation til egne medlemmer have en dialog med andre interessenter herunder f.eks. Jordemoderforeningen og patientforeninger.
* DSOG har vedvarende en tilstedeværelse på de sociale medier, hvor vi er med til at sætte relevante emner på dagsordenen.
* DSOG deltager, hvis muligt i Folkemødet, for derigennem at styrke dialog med interessenter og løfte de for specialet vigtige emner.
* DSOG er opsøgende i dialogen med regionale og nationale politikere.
* DSOGs formand og næstformand samt DFKOs formand deltager i medietræningskursus.

## 14.2 Succeskriterier

* DSOGs processer og beslutninger er transparente overfor medlemmerne.
* DSOG har indflydelse i dagspressen omkring for specialet relevante emner.